**LO DIMÈRCS 1D'AGOST**

Com de costuma, tots los amics gascons de pertot que son convidats a viéner cantar, cantar e enqüèra cantar, pleitejar, pleitejar e enqüèra pleitejar au parat d’aquestaJORNADA (marcat, animacions barrejadas, comici agricòla en fin de vrèspe...) entà muishar e har enténer la nosta beròja lenga. Aquí devath, quauquas precisions suu debanament de la jornada deus cantaires.

**Au plasèr de v’arcuélher numerós sus las arribas deus Gaves**.

**Quin se va debanar aquesta encontra ?**

 - **Rendetz-vos e arcuelh café-còca** au “marcat dit deus pòrcs”, a costat de la piscina davant l’espaci deu grop gascon locau**“Los gascons deu quioi”**a comptar de 9h dinc a 10h.

 - **Distribucion** de quasernòts de cantas\* que haràm petar e **cauhatge de la votz**.

 - **Passejada** deu grop de cantaires capvath **lo marcat** e, a còps, estanquet e cantèra au miei deu monde en quate o cinc lòcs desparièrs deu marcat baish e haut. (dinc a mieidia)

 - **Retorn** au punt de rendetz-vos (espaci “Los gascons deu quioi”) de tots los cantaires e amics lors tà l**’aperitiu** auherit peus elejuts locaus.

 - **Repaish** amassas a l’entorn d’ua taulada (a l’acès) dab lo “picaisho” que cadun e cadua e’s tiraràn de las biaças.... vin e café auherits peus organisators. Cantas, istuèras, poesias, ... que i seràn planvienudas !

 - **Ne’vs desbrombitz pas**:

**.** lo **bonet o berret** (accessòri obligatori taus òmis !!!)

**.** lo **carrat** (“foulard”) deu vòsta grop gascon o aute.

**.drapèus e banèras** dab las ensenhas o simbèus occitans, gascons e biarnés.

**.** lo picaisho, las cartas, ....

**.** las clucas o bajaulas o lunetas entà léger los tèxtes de cantas mei adaise !

**.de qué esclari’s la ganurra (aiga o la bota dab ...) pendent la passejada**.

**.** e sustot, **la vòste votz arridenta, clara e plea d’estrambòrd** qui harà tremolar los còrs e las vielhas pèiras deu vilatge !!! edicion 2018 (medisha com en 2017)

**Mercés dejà de la vòsta vienuda.**

